Datatilsynet mener Spotify har dummet seg ut
De nye Spotify-brukervilkårene, som nordmenn og internasjonale brukere nylig har blitt bedt om å si ja til, har ført til stor forvirring og sinne blant brukere av den populære tjenesten. Flere medier har også omtalt de omfattende endringene, blant annet CNN, som omtaler vilkårene som «super-skumle». De nye vilkårene inneholder blant annet et punkt som tar for seg innsamlingen av GPS-data, hvor Spotify blant annet sier de vil vite om du løper, går eller kjører bil. «Med din tillatelse, vil vi kanskje samle inn informasjon som er lagret på din mobiltelefon, slik som kontakter, bilder eller mediafiler», går det også frem i den nye erklæringen. Sniktitt: Vi har prøvd Apples nye musikktjeneste Teknologisk fagdirektør hos Datatilsynet, Atle Årnes, sier til VG at det ikke er uvanlig med slike formuleringer i andre tjenesters brukervilkår. Forbrukere kan lett la seg forvirre, mener eksperten. – Man bør spesielt merke seg teksten i erklæringen der de bruker ordet «may», som betyr at de kanskje vil gjøre det og det. Dette er en ordlyd som vi liker dårlig fra Datatilsynets side, fordi da blir det usikkerhet her. Gjør dette eller gjør de det ikke? – Dette er et nytt nivå på innhenting av personopplysninger som krever ekstra brukeroppmerksomhet, sier Årnes. Sett denne? Varsler store endringer for Spotify og andre gratistjenesterI et blogginnlegg på Spotifys egen hjemmeside fredag sier selskapets svenske sjef Daniel Ek at han er lei seg for at mange har blitt forvirret av de nye vilkårene. «Sorry», skriver Spotify-direktøren, før han detaljert prøver å forklare hvorfor tjenesten ber om de forskjellige tilgangene. «Vi beklager dette. Vi burde ha gjort en bedre jobb med å kommunisere hva disse vilkårene betyr og hvordan informasjonen du velger å dele vil og ikke vil blir brukt», fortsetter svensken. – Har Spotify dummet seg ut? – Det er ikke til å legge skjul på at det er åpenbart. Han sier «sorry» i overskriften og sier de vil oppdatere policyen i løpet av de nærmeste ukene. Det betyr at han har forstått meldingen fra sine kunder, sier Årnes. Han sier Datatilsynet er ute etter at informasjonen skal være lett forståelig og mener det er åpenbart at mange kunder har misforstått streamingtjenesten. – Her har han vel kommet til en erkjennelse at informasjonen ikke har vært klar nok og at han må gjøre dette bedre. Fått med deg? Spotify og Wimp fjerner rasistisk musikkSpotify legger heller ikke skjul på at de vil dele informasjon om sine brukere med tredjeparter. Ifølge Årnes innebærer dette at tjenesten, basert på dine tillatelser, kan dele såkalt tilleggsinfo med andre. – Du samtykker også til å dele din informasjon med tredjeparter. Det innebærer å gi dem tilgang til din epost, abonnementsstatus, lokasjon, fødselsdag og lignende info. Fagdirektøren tror endringene følger en trend som startet da Google lanserte sine nye personvernregler i 2012. – Etter det har mange aktører hoppet etter med liknende tekster. Det er utrolig mange personopplysninger som blir lagt igjen på slike tjenester. – Personopplysninger er penger.Årnes understreker samtidig at tjenester som Spotify er avhengige av å forholde seg til gjeldende personvernregler, og at dette ofte fører til at de forskjellige selskapenes erklæringer ligner på hverandre. – Alle disse plattformene, om de er sosiale eller musikknettsteder, kan ikke bare sanke inn informasjon og si at «vi fikk det fra en av våre kunder». Derfor må samtykke alltid være innhentet. Kommentar: Spotify ber din musikkinteresserte venn holde kjeft Årnes i Datatilsynet mener Spotify har sikret seg relativt godt når de klart ber om et samtykke fra brukeren. Samtidig sier han at Datatilsynet vil følge opp om endringene blir godt nok informert om og om disse er lette å forstå. – Et samtykke for vår del i Datatilsynet er tredelt: Det skal være informert, frivillig og det skal være helt klart om du svarer ja eller nei på det. Du skal altså kunne skru av og på tillatelsene du har gitt. Husker du? Så stor er Kygo i utlandetOverfor VG forklarer selskapets kommunikasjonssjef i Nord-Europa, Sofie Grant, at endringene vil komme forbrukeren til gode, og at selskapet fortsatt verdsetter kundenes sikkerhet. – Dataen vi får tilgang til hjelper oss enkelt og greit med å skape bedre opplevelser for våre brukere, samt å bygge nye og personaliserte produkter i fremtiden. De siste nye funksjonene inkluderer Spotify Running, som matcher musikkens rytme til løpefarten din, eller den nye Discover Weekly-funksjonen, som setter sammen en ukentlig spilleliste basert på din egen smak, sier Grant til VG. – Personvern og sikkerheten rundt våre kunders brukerinformasjon er, og vil forbli, Spotifys høyeste prioritet.
Datatilsynet er skeptiske til streamingtjenestens nye brukervilkår, som blant annet ber om tilgang til dine bilder, kontakter og GPS-data. Nå sier Spotify-sjefen også unnskyld til sine brukere.